وکاس پیڈیا

وكاس پيڈيا حکومت ہند کی جانب سے شروع کی گئی ایک ویب سائٹ ہے جہاں متفرق معلومات پیش کی جاتی ہیں۔ اس ویب سائٹ کا آغاز "بھارتی ترقی کا باب الداخلہ، ایک قومی پہل" کے ایک جزو کے طور پر سماجی ترقی کے میدان میں اطلاعات و معلومات اور انفارمیشن ٹیکنالوجی پر مبنی مصنوعات اور خدمات فراہم کرنے کے لیے کیا گیا ہے۔ وکاس پیڈیا دراصل حکومت ہند کی وزارت مواصلات و انفارمیشن ٹیکنالوجی کے محکمہ برقیات و انفارمیشن ٹیکنالوجی کی ایک پہل ہے اور سینٹر فار ڈویلپمنٹ آف ایڈوانسڈ کمپیوٹنگ (سی ڈیک)، حیدرآباد کی جانب سے بنائی گئی ہے۔

یہ ویب سائٹ فی الحال اردو، ہندی، انگریزی، آسامی، مراٹھی، بنگلہ، تیلگو، گجراتی، کنڑ، ملیالم، تامل، کشمیری، پنجابی اور مراٹھی زبانوں میں دستیاب ہے۔

اس ویب سائٹ کا آغاز 18 فروری 2014ء کو ہوا۔ ویب سائٹ پر مختلف شعبہ ہائے زندگی مثلاً زراعت، صحت، تعلیم، سماجی بہبود، توانائی اور برقی حکومت جیسے موضوعات پر معلومات موجود ہیں۔ "وکاس پیڈیا" نام دو الفاظ وکاس اور پیڈیا کا امیختہ ہے۔ وکاس سنسکرت زبان کا لفظ ہے جس کے معنی ترقی کے ہیں جبکہ لفظ پیڈیا انسائکلوپیڈیا سے ماخوذ ہے جس کے معنی دائرۃ المعارف کے ہیں۔ اس ویب سائٹ کی اہم خصوصیت یہ ہے کہ اس میں بھارت کی تقریباً تمام بڑی زبانوں میں معلومات فراہم کی جا رہی ہیں۔

حوالہ جات

بیرونی روابط 
 دفتری ویب سائٹ

بھارت میں 2014ء کی تاسیسات
بھارت میں برقی حکومت
بھارت میں سرکاری خدمات کے ویب پورٹل
بھارتی ویب سائٹ
سرکاری خدمات کی ویب سائٹ
متعدد اللسانی ویب سائٹ
وزارت مواصلات و انفارمیشن ٹیکنالوجی (بھارت)
بھارتی دائرۃ المعارف
تامل زبان کی ویب سائٹس
تیلگو زبان کی ویب سائٹس
Short description is different from Wikidata